google/wiki40b huggingface dataset:
Mark Ravenhill

Život a tvorba

Enfant Terrible britskej divadelnej scény sa narodil v roku 1966 v Sussexe, kde prežil aj svoje šťastné a bezproblémové detstvo. Na strednej škole bol členom dramatického krúžku a po jej ukončení študoval angličtinu a drámu na univerzite v Bristole. Živil sa ako režisér na voľnej nohe a učiteľ. Pracoval aj ako scenárista jedného anglického televízneho seriálu BBC, neskôr, však bol jeho seriál stiahnutý z televíznych obrazoviek.
V roku 1996, rok po uvedení Kaneovej hry Spustošení, sa dostal do všeobecného povedomia britskej verejnosti svojou debutovou hrou Nákupy a jebačky (Shopping & Fucking). Hra spôsobila škandál už len svojím názvom, nehovoriac o jej samotnom obsahu. Názov však v sebe dokonale pojíma obe témy hry – sex a konzumná spoločnosť. Napriek kontroverznej téme a ešte kontroverznejšiemu spracovaniu, boli kritické ohlasy veľmi pozitívne.
Ravenhill ďalej experimentoval s klasickými textami. Výsledkom experimentov bolo voľné prepracovanie mýtu o Faustovi v diele Faust (Faust je mŕty) (Faust (Faust is Dead)), v ktorom zobrazil človeka strateného uprostred sveta médií, internetu a virtuálnej reality.
Nasledovala Kabela (Handbag) rozprávajúca dva rozdielne príbehy vymedzené priestorovo i časovo. Jeden týkajúci sa súčasného spôsobu rodičovstva v bizarnej homosexuálno-lesbickej štvorici a príbeh klasiky Oscara Wildea Je dôležité mať Filipa. Za hru Kabela bol v roku 1998 ocenený cenou Evening Standard pre najsľubnejšieho dramatika. Niekoľko obscénnych momentiek (Some Explicit Polaroids) je považovaná za akési voľné pokračovanie Shopping & Fucking. Poslednou Ravenhillovou produkciou je muzikálový príbeh z prostredia homosexuálneho kabaretu Mother Clap’s Molly House. Homosexualita je jednou z Ravenhillových frekventovaných tém, sám je HIV pozitívny homosexuál.
Érigoné (dcéra Aigistha)

Érigoné alebo Érigona starogr. Ηριγόνη – Érigoné, lat. Erigone) je v gréckej mytológii bola dcéra mykénskeho kráľa Aigistha.
Érigoné bola dcérou Aigistha, ktorý s Klytaimnéstrou, so zradnou manželkou mykénskeho kráľa Agamemnón zosnovali zákernú vraždu na Agamemnóna, vracajúceho sa z trójskej vojny. Keď sa po siedmich rokoch vrátil Agamemnónov už dospelý syn Orestes, pomstil smrť svojho otca a Aigistha zabil. Potom však Orestes musel opustiť na čas Mykény a Aigisthov syn Alétes sa stal dočasne mykénskym kráľom. Po čase sa Orestes znovu vrátil a Aléta zabil, tentoraz však zabíjal v sebaobrane. Tým sa skončili dlhé roky rodinných svárov, násilia a vrážd.
Orestes sa tak ujal právoplatne vlády v Mykénach a stal sa tiež vládcom Argu a Sparty.
Medná krava

Medná krava, tiež medová krava (angl. Top Bar Hive) je druh včelieho úľa pre bio chov včely medonosnej.
Od najbežnejšieho Langstrothovho úľa, sa líši tým, že sa do mednej kravy nevkladajú medzisteny. Včely v mednej krave stavajú dielo neusporiadane a náhodne. Pre vnesenie aspoň minimálneho poriadku do stavby včelieho diela je možné na hornú hranu vnútorného priestoru mednej kravy umiestniť lúčky s hranami, ktoré nútia včely začať stavbu diela práve na nich. Medná krava nevyužíva klasické rámčeky a tak jej rozmery nie sú normalizované. Príkladom je ozdobný úľ pôvodne určený pre chov včiel na plástoch, neskôr vnútorne prestavaný na malú mednú kravu. Existujú však odporúčania pre stavbu, napr. Úľ podľa Dennisa Murrella. Tento úľ je vhodný najmä v miestach, kde nie je prioritou získanie včelárskych produktov, ale opeľovanie ovocných stromov v záhradách a sadoch.
Aujargues

Poloha

Obec má rozlohu 6,85 km². Najvyšší bod je položený 143 m n. m. a najnižší bod 50 m n. m.

Obyvateľstvo

Počet obyvateľov obce je 844 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Logroño

Logroño je mesto v severnom Španielsku. Leží na rieke Ebro. Je to hlavné mesto autonómneho spoločenstva La Rioja.
Počet obyvateľov je k roku 2006 147 036. Mesto je strediskom obchodu s vínom, ktoré sa produkuje v tejto oblasti. Je tiež známe produkciou železa, dreva a textílnych produktov.
Nachádza sa 152 km južne od mesta Bilbao.
Teórie vzniku Pentateuchu

Pentateuch a archeológia

Čo sa týka vzťahu teológie a archeológie napr. pri knihe Exodus, Douglas K. Stuart uvádza, že archeologické nálezy sú tak nejednoznačné (Kenneth Kitchen potvrdzuje historicitu Biblie, na druhej strane archeológovia Israel Finkelstein a Neil Asher Silberman historicitu Biblie vyvracajú), že je na samotnom čitateľovi, aby rozhodol o pravdivosti histórie v Biblii. Napríklad pokiaľ berieme do úvahy tzv. nepriame dôkazy historickej vernosti, kniha Exodus hovorí o tom, že Mojžiš bol vrah (Ex 2,12), t. j. nezamlčuje tie udalosti v živote vodcu Izraela, ktoré na neho vrhajú zlé svetlo. To je jeden z dôkazov pravosti historického prístupu.
Neomura

Neomura je navrhovaná vývojová vetva, ktorá zahrňuje domény archea a eukarya. Príbuznosti týchto dvoch skupín si všimol napríklad už Carl Woese, formálne však názov ustanovil až Thomas Cavalier-Smith. Časť vedcov súdi, že sa Neomura vyvinula z aktinobaktérií, teda zložitých gram-pozitívnych baktérií.
V preklade Neomura znamená nové steny, pretože archea a eukarya majú vo svojej bunkovej stene originálne molekuly, ako N-viazané glykoproteíny.
Consolidated PBY Catalina

Vývoj

Počiatky vývoja hydroplánu Catalina siahajú do začiatkov 30. rokov, kedy bola vydaná požiadavka amerického vojenského námorníctva na hliadkovací hydroplán. Americké firmy Consolidated a Douglas začali v roku 1933 s vývojom prototypov. Firma Consolidated Aircraft Corporation dokončila svoj prvý prototyp XP3Y-1 v roku 1935, ktorý prvýkrát vzlietol 28. marca. Americké námorníctvo tento stroj vyskúšalo, ale požadovalo ďalšie vylepšenia, takže ho v októbri 1935 vrátilo späť firme k prepracovaniu. Tá dala lietadlu silnejšie motory, urobila nejaké úpravy a v máji 1936 znova vyskúšala. Letové skúšky dopadli dobre, takže od septembra 1936 sa začala sériová výroba typu PBY-1. Stroj bol postupne modernizovaný a boli vyrábané ďalšie vylepšené verzie. Okrem USA sa lietadlá vyrábali aj v Kanade a v Sovietskom zväze. Celkove sa vyrobilo 4051 kusov.

Nasadenie

Počas druhej svetovej vojny boli Cataliny používané pre boj proti ponorkám, námorné hliadkovanie, ochranu konvojov, záchranu zostrelených posádok a transport. 
Stroje Catalina sa významnou mierou podieľali na vojnovom úsilí spojencov. 26. mája 1941 jedna z Catalín britského Coastal Command zbadala nemeckú bojovú loď Bismarck, ktorá sa pokúšala uniknúť pred britskou flotilou. Bismarck bol nasledujúceho dňa potopený Kráľovským námorníctvom. Letka Catalín tiež ako prvá spozorovala približujúcu sa flotilu Japonského cisárskeho námorníctva smerujúcu k atolu Midway. Squadron Leader L. J. Birchall na stroji Catalina spozoroval 4. apríla 1942 blížiace sa japonské lietadlové lode a predišiel tak nečakanému útoku na britskú Indickú flotilu na Srí Lanke.
Na strojoch Catalina slúžil počas vojny aj Edmund Percival Hillary, jeden z dvojice prvých pokoriteľov Mount Everestu.
Brion-près-Thouet

Poloha

Obec má rozlohu 8,06 km². Najvyšší bod je položený 74 m n. m. a najnižší bod 39 m n. m.

Obyvateľstvo

Počet obyvateľov obce je 751 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Vergne (Charente-Maritime)

Poloha

Obec má rozlohu 13,97 km². Najvyšší bod je položený 74 m n. m. a najnižší bod 5 m n. m.

Obyvateľstvo

Počet obyvateľov obce je 648 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ménodotos (syn Artemidóra)

Ménodotos (starogr. Μηνόδοτος – Ménodotos) bol grécky sochár v 2. storočí pred Kr.
Ménodotos, syn a žiak sochára Artemidóra z Týru, tvoril v 2. polovici 2. stor. pred Kr. Svedectvom jeho tvorby sú jeho menom signované podstavce zo sôch. Na akropole rodoského mesta Lindos sa našiel podstavec zo sochy Pasifóna, kňaza bohyne Atény Lindskej, ktorú zhotovil so svojím otcom okolo roku 124 pred Kr. V tomto meste spolu so svojím bratom Charmolaom zhotovil sochu istého Zénodota, syna Diofanta. Spoločným dielom bratov bola aj socha (neznáma), ktorej podstavec našli v archeologickej lokalite mesta Rodos. So svojim rodákom (meno tohto sochára, syna Charmolaa, je nečitateľné) sa podpísali na mramorové podstavce sôch aténskeho zápasníka a pankratistu, víťaza mnohých hier, objavené v archeologickej lokalite ilýrskej Apollónie a v Atike.
Karas

Karas (Carassius) je rod rýb z čeľade kaprovité (Cyprinidae).
Malý Javorník (Javorníky)

Polohopis

Nachádza sa v severozápadnej časti pohoria, na severnom okraji geomorfologického podcelku Vysoké Javorníky. Leží na štátnej hranici, západne od osady Podjavorník, v katastrálnom území obcí Papradno, Horná Mariková (okres Považská Bystrica) a Karolinka (okres Vsetín). Na južných svahoch pramení Papradnianka a Marikovský potok, severné svahy odvodňuje potok Stanovice, ústiaci do Vsetínskej Bečvy.

Ochrana prírody

Horský masív leží v Chránenej krajinnej oblasti Kysuce. Na západných svahoch sa nachádza prírodná rezervácia Malý Javorník, ktorú spravuje AOPK ČR Správa CHKO Beskydy.
High Energy Transient Explorer

HETE

Štart sa konal 4. novembra 1996 na Wallops Flight Facility pomocou rakety Pegasus. HETE mala byť vynesená spolu s argentínskou vedeckou družicou SAC-B, ale počas separácie od tretieho stupňa nosnej rakety došlo k zlyhaniu, výbušné skrutky neexplodovali a obe družice zostali spojené s tretím stupňom Pegasu. Družica nemohla vysunúť solárne panely a niekoľko dní po štarte stratila energiu. Telesá zostali spojené na obežnej dráhe až do 7. apríla 2002, kedy vstúpili do atmosféry a zanikli. V COSPAR dostala číslo 1996-061A.
Hermón z Troizény

Hermón (starogr. Ἕρμων – Hermón) bol grécky sochár v 6. storočí pred Kr.                     
Hermón, grécky sochár z Troizény, bol činný v 6. stor. pred Kr. Nezachovali sa žiadne jeho sochy. Pausanias uvádza, že pre chrám Apolóna Thearia (Thearios bol prívlastok mena Apolóna bežný hlavne v starovekej Troizéne) na troizénskej agore zhotovil kultovú sochu a dve drevené sochy Dioskúrov.
Predpokladá sa, že sochy týchto Dioskúrov, archaického typu, sú zobrazené na troizénskej minci rímskeho cisára Commoda. Dioskúrovia sú na nej vyobrazení nahí v strnulom postoji, vlasy majú dlhé, ruky v úrovni pŕs mierne rozpažené.
Thourie

Poloha

Obec má rozlohu 24,04 km². Najvyšší bod je položený 97 m n. m. a najnižší bod 34 m n. m.

Obyvateľstvo

Počet obyvateľov obce je 696 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Comské jazero

Comské jazero (tal. Lago di Como alebo Lario podľa latinského názvu Lacus Larius) je jazero v severnom Taliansku. Jazero má rozlohu 146 km², je 51 km dlhé a 4,5 km široké. Po Gardskom jazere a Lago Maggiore je tretie najväčšie v Taliansku a so svojou maximálnou hĺbkou 410 m patrí medzi najhlbšie v Európe. Leží v nadmorskej výške 197 m. Jeho brehy sú väčšinou strmé, skalnaté a vysoké.
Leží v miestach, kde sa v minulosti posúval Addský ľadovec a pri Alta Brianza sa rozdeľuje na dve časti. Jazero je dnes známe charakteristickým tvarom obráteného „Y“. Jazero na severe začína pri meste Colico a na juhu juhozápadné rameno končí pri meste Como a juhovýchodné rameno pri meste Lecco. Comským jazerom preteká rieka Adda (ľavý prítok rieky Pád). Vlieva sa do jazera pri meste Colico a odteká pri Lecco. Do juhozápadného ramena sa žiadny významný prítok nevlieva. Druhým najvýznamnejším prítokom je rieka Mero, pritekajúca z jazera Lago di Mezzola.
Vďaka miernemu podnebiu v okolí rastie bohatá vegetácia. Jazero je vyhľadávaný turistický cieľ s množstvom kúpeľných miest a parkov. Na jazere je rozvinuté rybárstvo (pstruh, sih malý (Coregonus albula), kapor), miestna lodná preprava, výhliadková turistická a rekreačná plavba.

Vodná doprava

Existuje spojenie lodnou prepravou medzi mestami Varenna, Menaggio a Bellagio.
Hervilly

Poloha

Obec má rozlohu 6,18 km². Najvyšší bod je položený 133 m n. m. a najnižší bod 72 m n. m.

Obyvateľstvo

Počet obyvateľov obce je 180 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Mesnil

Poloha

Obec má rozlohu 3,45 km². Najvyšší bod je položený 76 m n. m. a najnižší bod 20 m n. m.

Obyvateľstvo

Počet obyvateľov obce je 202 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kern teriér

Pôvod

V skalách sa predchodcovia dnešných kernov pohybovali pri love vydier. Lovili tiež iných drobných škodcov v divočine ale aj na farmách, preto boli cenení, ako ochrancovia úrody a domácej hydiny.
Kern teriér sa zároveň stal predchodcom Westhajlandského bieleho teriéra. Traduje sa, že plukovník Malcolm pri poľovačke omylom zastrelil svojho kerna, ktorého si pomýlil s lovenou zverou. Po tejto tragédii začal vyberať z vrhov len biele šteniatka, ktoré by sa dali ľahko odlíšiť v teréne. Prví vystavovaní Westi boli vlastne bieli kern teriéri. S časom sa šľachtením tieto dve plemená čoraz viac líšili, ale aj dnes pri pohľade na ne je zjavná ich plemenná príbuznosť.

Povaha

Kern teriér je čulý, smelý, otužilý, veselý a hravý. Táto psia rasa miluje pohyb vonku a každú zmenu. Kern teriér je zvedavý a niekedy skúša, čo mu jeho majiteľ dovolí. Keď človek dokáže odolať jeho uličníckej strapatej tvári, je to poslušný pes, ktorý sa snaží urobiť, čo od neho čakáte. Niekedy je pre neho ťažké prekonať svoju loveckú vášeň, preto je nutné dávať pozor na bezpečnosť prostredia, kde sa tento pes pohybuje. Vzhľadom na jeho bohatú loveckú minulosť (kern teriér patrí medzi lovecké plemená dodnes aj u nás) nie je pre neho vhodné voľné venčenie. Nestačí ho pustiť a sadnúť si na lavičku. Kern teriérovi sa treba aktívne venovať, aby mal dostatok podnetov na zábavu. V prípade, že má tento pes dosť vychádzok a pohybu je spokojný rovnako v meste ako na vidieku.
Na prvý pohľad tento malý psík pripomína strapatého orieška. V malom tele sa skrýva partner, ktorý je pre každú zábavu, oddaný, nenáročný, vhodný na aktívne strávený voľný čas a je výborným spoločníkom k odrasteným deťom.

Vzhľad

Telesná konštitúcia kerna je pevná. Má pevné kosti, silné čeľuste, napriek svojej 'malosti' je to energický a odolný pes. Výška v kohútiku sa pohybuje od 28 – 31 cm. Hmotnosť od 6 – 7,5 kg musí byť primeraná výške.

Starostlivosť o srsť

Farba srsti je rôzna, krémová, pšeničná, červená, bridlicová, pásikavá. Nikdy nie biela alebo čierna. Papuľka a uši majú byť tmavšie ako ostatná srsť, to sú znaky pre kerna typické.
Jeho hustá dvojitá srsť dobre odoláva vrtochom počasia. Vrchná časť je drsná a rovná, pod ňou je hustá podsada. Srsť môže byť v dvoch variantoch, kratšia, rovnejšia alebo dlhšia, ktorá sa môže mierne vlniť. Tak ako iné drsnosrsté teriéry aj kerna treba občas trimovať (ručne vytrhať prstami odumretú srsť). Nakoľko tejto rase srsť rastie pomalšie, ako iným plemenám teriérov, trimovanie stačí vykonávať 2 – 3-krát do roka. V žiadnom prípade sa nesmie strihať, srsť by zmäkla, prestala by ho chrániť a stratila by samočistiacu schopnosť. Kerna so zdravou srsťou stačí šampónovať asi dvakrát do roka. Ak pes nie je veľmi znečistený, stačí ho nechať uschnúť a potom vykefovať. Srsť češeme niekoľkokrát do týždňa. Na ušiach sa v hornej tretine necháva len podsada. Chvost sa upravuje trimovaním do mrkvovitého tvaru. Labky sa upravujú do guľata.

Zdravotné predispozície

Plemeno nemá predispozície na žiadne ochorenie, pri primeranej starostlivosti sú to zdravé psy.
Stratovarius

Súčasnosť

V súčasnosti je na obzore znovuzrodenie skupiny Stratovarius. Timo Kotipelto, Jens Johansson a Lauri Porra prijali nového gitaristu Matiasa Kupiainena, s ktorým nahrávajú skladby k novému albumu. Zatiaľ majú viac ako 15 demo nahrávok, ale nie všetky sa na album dostanú.
Aj napriek tomu, že sa Jörg Michael venuje vlastným hudobným aktivitám, spolupracuje naďalej so skupinou Stratovarius.
Timo Tolkki, tohoto času, hrá so svojou vlastnou skupinou Revolution Renaissance.
Antonio Stradivari

Hodnota Stradivariho nástrojov

Približne od roku 1800 sú Stradivariho nástroje veľmi obľúbené a pre svoju vzácnosť aj neobyčajne cenené. Roku 1998 pri dražbe v aukčnej sieni Christie's v Londýne Stradivariho husle vydražili za 1,5 milióna eur. Rekordná suma bola dosiahnutá na dražbe v New Yorku v apríli 2005 — neznámy záujemca zaplatil 1,53 milióna eur.
16. mája 2006 však aj tento rekord upadol do zabudnutia, keď na dražbe Christie's v Rockefeller Plaza boli husle „The Hammer” predané za 3,544 milióna dolárov (približne 2,76 mil. eur). Išlo o husle, ktoré Stradivari zhotovil v roku 1707. Meno získali po ich najstaršom známom majiteľovi Christianovi Hammerovi, ktorý ich kúpil v 19. storočí.
Lambesc

Poloha

Obec má rozlohu 65,34 km². Najvyšší bod je položený 482 m n. m. a najnižší bod 111 m n. m.

Obyvateľstvo

Počet obyvateľov obce je 8991 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rýchlo a zbesilo

Dej

Mladý policajt Brian O'Conor sa snaží preniknúť medzi pouličných pretekárov, pretože polícia se domnieva, že stoja za prepadnutiami kamiónov s elektronikou. Miestnu pretekársku elitu vedie Dominic. Brian s ním preteká, ale prehrá. Ale aj tak získa Dominicovu priazeň, keď ho zachráni pred policajným záťahom. Dostane sa tak do Domovej partie a zamiluje sa do jeho sestry. Dom ho naučí pretekať a prihlási ho do Púštnych vojen, čo je pretek amatérskych pretekárov. Brian s Domom zatiaľ postavili nadupanú Toyotu Supru Twin turbo s 1000 konskými silami, ktorá rozhodne nie je pomalá. Práve pri nich ale vyjde najavo, že Dom má lúpeže naozaj na svedomí. Ale natrafia na vodiča kamiónu, ktorý je ozbrojený a tak väčšina gangu je zranená. Po návrate je Dom zklamaný z Brianovej zrady, ale netuší, že Brian už dávno stojí na jeho strane. Naviac, nohsľadi jedného pretekára zastrelia člena gangu, pretože odmietol vydať prehranú Jettu. Keď sa pomstia, rozdajú si Dom s Brianom posledný pretek. Dom ale so svojím Chargerom ťažko havaruje. Brian mu dá kľúče od svojej Supry a nechá ho utiecť.
Škoda 6Tr

Konštrukcia

Trolejbus 6Tr sa od svojich predchodcov výrazne líšil. Išlo o dvojnápravový trolejbus sa samonosnou karosériou. Pohon zabezpečoval jeden sériový trakčný motor. Kostra vozovej skrine bola zvarená zo špeciálnych lisovaných oceľových profilov a tvorila spolu s rámom jeden celok. Novinkou tiež bolo priečne usporiadanie sedadiel pre cestujúcich. V pravej bočnici vozidla sa nachádzali troje skladacie dvere (zadný boli štvorkrídlové, ostatné dvojkrídlové).
Pre voz 6Tr vyvinula Škoda nové zberače. Dovtedy mali všetky trolejbusy značky Škoda zberače od pražskej spoločnosti ČKD.
Ivan Štrpka

Životopis

Narodil sa v učiteľsko-úradníckej rodine, časť detstva strávil v obci Pata a vzdelanie získaval vo Veľkom Záluží, v Seredi a po krátkej pauze pokračoval v štúdiu v rokoch 1963 – 1969, kedy študoval odbor slovenčina – španielčina na Filozofickej fakulte Univerzity Komenského v Bratislave. Po maturite pracoval v geologickom prieskume, počas štúdia na vysokej škole pôsobil zároveň aj ako redaktor v literárnych časopisoch (Mladá tvorba, Kultúrny život). Od roku 1970 bol redaktorom vydavateľstva Slovenský spisovateľ, v rokoch 1971 – 1973 bol redaktorom vydavateľstva Tatran. Od roku 1973 pôsobil ako dramaturg pre deti a mládež v Slovenskej televízii v Bratislave. V druhej polovici 80. rokov sa stal najprv šéfredaktorom časopisu Mladé rozlety, potom zástupcom šéfredaktora novovzniknutého periodika Literárny týždenník a v rokoch 1990 – 1993 bol šéfredaktorom časopisu Kultúrny život. V období rokov 1999 – 2010 bol šéfredaktorom časopisu Romboid.

Tvorba

Prvé básne začal uverejňovať v roku 1961 v časopise Mladá tvorba, no knižného debutu sa dočkal až v roku 1969, kedy mu vyšla zbierka básní Krátke detstvo kopijníkov. Vo svojich dielach sa snaží vyjadriť zážitkový a fantazijno-rozprávkový svet svojho detstva, ktorý mu splýva s bájnym dávnovekom ľudstva. Charakteristickou črtou pre jeho básne je odhodlanie k často riskantnému činu, preverovanie mravnej, ale aj fyzickej spôsobilosti postáv, prechádzanie od reality do fantazijna, prelínanie dvoch svetov, ale taktiež časté používanie zátvoriek, ktoré napomáhajú oddeľovať tieto svety a uvedomovať si ich rozdielnosť. V 70. rokoch mu bola pre jeho politické názory pozastavená publikačná činnosť.
Okrem vlastnej tvorby sa venoval i písaniu textov piesní, ktoré boli určené výlučne pre Deža Ursinyho a sú neobyčajným zjavom v slovenskej populárnej hudbe. Taktiež sa venuje prekladom z portugalčiny, španielčiny, taliančiny, maďarčiny a arabčiny. Jeho diela boli preložené do viacerých cudzích jazykov. Vzácne používa pseudonym František Osoba.

Hudba

Ivan Štrpka je autorom prevažnej časti slovenských textov pre art rockového hudobníka Deža Ursinyho, s ktorým v rokoch 1978 – 1994 spolupracoval na 11 štúdiových albumoch a iných projektoch. Úryvky z niekoľkých Štrpkových publikovaných básní sú zhudobnené aj na elektronicko-industriálnom albume Krv čiernobielych fotografií (2015), spoločnom diele interpretov Imiafan a Martin Burlas.
Isonoe (mesiac)

Isonoe alebo  Jupiter XXVI je retrográdny nepravidelný prirodzený satelit Jupitera. Bol objavený v roku 2000 skupinou astronómov z Havajskej univerzity vedených Scottom S. Sheppardom a dostal dočasné označenie S/2000 J 6 až do októbra 2002, kedy bol pomenovaný podľa gréckej postavy Isonoe. 
Isonoe má v priemere asi ~3,8 km, jeho priemerná vzdialenosť od Jupitera je 23,833 Gm, ktorú obletí každých 751,647 dní, s inklináciou 166° k ekliptike (169° k Jupiterovmu rovníku) a excentricitou 0,166. Isonoe patrí do rodiny Carme.
Sojuz TMA-16

Priebeh letu

Sojuz TMA-16 hladko odštartoval z kozmodrómu Bajkonur 30. septembra 2009 o 7:14:42 UT. Spojenie s Medzinárodnou vesmírnou stanicou (ISS) po štandardnom dvojdennom lete prebehlo 2. októbra 2009, po prvýkrát tak boli k ISS pripojené tri Sojuzy.
Bělidla

Bělidla (nem. Bleich) je bývalá moravská obec, súčasná mestská štvrť a katastrálne územie štatutárneho mesta Olomouca, nachádzajúca sa východne od centra mesta. V roku 2011 tu žilo 779 obyvateľov v 208 domoch.
Obec bola k 23. aprílu 1919 spolu s ďalšími ôsmimi obcami a dvoma mestami pripojená k Olomoucu vytvárajúc Veľký Olomouc.
Jedinou pamiatkou, ktorá je na Bělidlách zapísaná v zozname kultúrnych pamiatok je zvonička a mariánsky stĺp na Libušinej ulici.
Besse-sur-Issole (obec)

Poloha

Obec má rozlohu 37,19 km². Najvyšší bod je položený 637 m n. m. a najnižší bod 230 m n. m.

Obyvateľstvo

Počet obyvateľov obce je 2 980 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Líška korzak

Výskyt

Vyskytuje sa v stepiach a polopúšťach strednej Ázie od juhovýchodnej Európy cez Kazachstan až po východnú časť Mongolska, Číny až po Bajkal.

Opis

Líška korzak je malá líška, veľkosť jeho tela sa pohybuje okolo 60 cm. Majú huňatý chvost ktorý meria okolo 35 cm. Váži okolo 3-6 kg. 
Od známej líšky hrdzavej je síce menšia ale má dlhšie nohy a uši. Jej sfarbenie je najčastejšie sivo-žlté alebo bielo-žlté ale môže sa objaviť aj s kombináciou sivej alebo ryšavej. Jej srsť je v lete krátka a tmavšia, v zime naopak dlhá a bledšia.

Biológia

Cez deň žije prevažne v norách, ktoré postavilo iné zviera. Pre líšky korzak je typický nočný spôsob života, ale v zajatí sú aktívne aj cez deň. Obraňuje sa tak, že sa postaví na zadné a začne prskať. Žije v rodinných skupinách, ktoré zahrňujúceho niekoľko jednotlivcov a tým sa odlišuje od takmer všetkých druhov líšok. Jej hustý kožuch jej prispôsobuje do chladnej klímy, ale rovnako dobre dokáže žiť tiež v teplých krajinách.
Líška korzak dáva predovšetkým prednosť mäsovej strave, hlavne drobným cicavcom a vtákom, ale neodolá ani hmyzu, rôznym bobuliam alebo ovocí. Dokáže pomerne dlho prežiť bez vody.
Líšky korzak sa pária so začiatkom roka, najčastejšie v januári až vo februári, neskôr už len veľmi zriedka. Gravidita trvá 49-60 dní a samica rodí od 2 do 11 mláďat, ale najčastejšie sa počet mladých pohybuje okolo päť; tá najprv žijú úplne odkázaná až do jesene rodičom v norách, potom sa začínajú pomaly osamostatňovať. Jej stav populácií nie je poriadne ani preskúmaný, ale aj napriek tomu je známe, že tejto líške rodu Vulpes hrozba vyhubením zatiaľ pomerne dlho nehrozí.